מובילאיי

[[סמלילה הקודם של החברה, לאחר רכישתה על ידי אינטל]]
מוֹבִּילְאַיי טכנולוגיות ראיה בע"מ (Mobileye), המוכרת במותג מובילאיי, היא חברה העוסקת בפיתוח טכנולוגית נהיגה אוטונומית וייצור מערכות סיוע מתקדמות לנהג (ADAS), המבוססות על טכנולוגיות עיבוד תמונה, שבבי מחשב, ותוכנה.<ref></ref> במרץ 2017 נמכרה מובילאיי לאינטל. המשרדים הראשיים של מובילאיי ומרכז הפיתוח ממוקמים בירושלים, ומשרדי המכירות פרוסים ברחבי העולם - ירושלים, תל אביב, חיפה, פתח תקווה, ניו יורק, דיסלדורף בגרמניה, שנגחאי בסין וטוקיו שביפן. באוקטובר 2022 הונפקה החברה בוול סטריט לפי שווי של 16.7 מיליארד דולר.

==היסטוריה==
מובילאיי נוסדה בישראל בשנת 1999 על ידי פרופסור אמנון שעשוע כאשר פיתח את מחקרו האקדמי למערכת ראייה שיכולה לזהות כלי רכב באמצעות מצלמה ואלגוריתמי תוכנה על מעבד.<ref></ref>
מובילאיי הקימה את מרכז המחקר הראשון שלה בשנת 2004, והשיקה את הדור הראשון של מעבד EyeQ1 ארבע שנים מאוחר יותר, בשנת 2008. הטכנולוגיה הציעה סיוע לנהג כולל AEB (בלימת חירום אוטומטית). אחד מכלי הרכב הראשונים שהשתמשו בטכנולוגיה זו היה הדור החמישי של BMW סדרה 7. גרסאות עוקבות של השבב שוחררו ב-2010, 2014 ו-2018.<ref></ref>

ב-2013, הודיעה מובילאיי על מכירת 25% מהמניות למשקיעים ב-Blue-chip תמורת 400 דולר למניה, והעריכה את החברה בכ-1.5 מיליארד דולר.<ref></ref>

מובילאי ייצאה להנפקה בבורסת ניו יורק בשנת 2014. היא גייסה 890 מיליון דולר לפי שווי שוק של 5 מיליארד דולר. עד סוף השנה, הטכנולוגיה של מובילאיי הוטמעה ב-160 דגמי מכוניות שיוצרו על ידי 18 יצרני OEM שונים.<ref></ref>

ב-2017 חשפה מובילאיי מודל מתמטי לבטיחות בנהיגה של רכבים אוטונומיים. המאמר מתאר מערכת בשם Responsibility-Sensitive Safety (RSS) אשר מגדירה את נושא האחריות וזהירות ברכבים אוטונומיים ועשויה לשמש פוליסות ביטוח למחוקקי תחבורה בבואם להסדיר רגולציה בנושא.<ref></ref>
במרץ 2017 הודיעה אינטל כי תרכוש את מובילאיי תמורת 15.3 מיליארד דולר, והעסקה הושלמה באוגוסט 2017. הייתה זו העסקה הגדולה ביותר בתולדות המשק הישראלי.

באוקטובר 2018 מובילאיי פולקסווגן פרסמו תוכנית למסחר של Mobility as a Service (MaaS) בישראל. החברה החלה בניסויי robotaxi עם רכבים חשמליים NIO במאי 2020 לאחר עיכוב בהגעת רכבים של פולקסווגן. ב-2021 הושקה בתערוכת IAA Mobility במינכן בגרמניה.<ref></ref><ref></ref>

ב־2018, השיק דואר ישראל בול על טכנולוגיית מובילאיי כחלק מהסדרה על הישגים ישראליים.<ref></ref>

מובילאיי הדגימה נסיעה במכונית אוטונומית המצוידת במצלמות בלבד ברחובות ירושלים בינואר 2020<ref></ref>. לאחר מכן ניסתה את המכוניות במינכן<ref></ref> ובניו יורק.

בדצמבר 2021 הודיעה אינטל על תוכניתה להסב את מובילאיי לחברה ציבורית באמצעות הנפקה של מניות חדשות שיונפקו ב-2022, תוך שמירה על בעלות הרוב בחברה. באוקטובר 2022 הונפקו 37% ממניות החברה בבורסת נאסד"ק.

===שיתופי פעולה===
מובילאיי יצרה מספר שותפויות עם יצרניות רכב מאז הקמתה. החברה השיקה סדרות מרובות עבור LDW על רכבי Cadillac STS ו-DTS<ref></ref> ועל רכבי BMW 5 ו-6.<ref></ref> בשנת 2016, מובילאיי ודלפי יצרו שותפות לפיתוח מערכת נהיגה אוטונומית כמעט מלאה עד 2019.<ref></ref> בתחילת 2017, הכריזה מובילאיי על שותפות עם BMW לשילוב הטכנולוגיות בכלי רכב שיצאו לשוק בשנת 2018. בשנת 2018, הכריזה על שותפויות עם BMW, ניסאן ופולקסווגן.<ref></ref> בשנת 2019, מובילאיי ו-NIO הודיעו כי ישתפו פעולה בפיתוח AVs לשוקי צרכנים בסין ובטריטוריות מרכזיות אחרות.<ref></ref> ביולי 2020, מובילאיי ופורד הכריזו על עסקה שבה מובילאיי תספק את הציוד והתוכנה המבוססים על מצלמות EyeQ שלה על פני קו המוצרים הגלובלי של פורד.<ref></ref><ref></ref> גם בשנת 2020, מובילאיי הודיעה על שותפות עם WILLER29<ref></ref> והשיקה שירות רובוטקסי ביפן, טייוואן ודרום מזרח אסיה<ref></ref> ועם Geely עבור ADAS.<ref></ref> באותה שנה הודיעה אינטל כי רכשה את Moovit, חברת פתרונות ניידות כשירות (MaaS), כדי לשפר את היצע ה-MaaS של מובילאיי.<ref></ref>

בפברואר 2021, Transdev Autonomous Transport System (ATS) יחד עם Lohr Group ומובילאיי יצרו שותפות לפיתוח ופריסה של מעבורות אוטונומיות,<ref></ref> ובאפריל הודיעה מובילאיי על שותפות עם Udelv על רכב ההובלה החשמלי לנהיגה עצמית מהדור הבא של החברה שנקרא "טרנספורטר", במטרה להתחיל בפעילות מסחרית ב-2023.<ref></ref> במאי 2021, Toyota Motor Corp בחרה במובילאיי בספק הגרמני ZF לפתח ולספק מערכות עזר לנהג עבור מספר פלטפורמות רכב.<ref></ref> החברה גם החלה שותפות עם Mahindra בשנת 2021.<ref></ref>
===טסלה===
באוגוסט 2015 הודיעה חברת טסלה, כי תשתמש בטכנולוגיה של מובילאיי על מנת לאפשר את פתרון ההנעה העצמית שלה, שישולב במכוניות מדגם S החל מאוגוסט 2015.<ref></ref> טסלה לא שיתפה את הכוונות שלה עם מובילאיי ולאחר ההתרסקות הקטלנית הראשונה של מודל S האוטונומית ביוני 2016 הכריזה מובילאיי על סיום שיתוף הפעולה עם החברה. שתי החברות הביעו חוסר הסכמה לגבי גרימת התאונה<ref></ref> כאשר מנכ"ל מובילאיי טען כי טסלה "דחפה את גבולות הבטיחות" וכי טייס אוטומטי הוא "מערכת סיוע לנהג" ולא "מערכת ללא נהג". מובילאיי גם פרסמה הצהרה כי המערכות שלה לא תוכננו לזהות "פנייה רוחבית לרוחב נתיב" ולא יהיו להן יכולות אלו עד 2018.<ref></ref>

==טכנולוגיה==
===EyeQ===
מערכת-על-שבב (SoC) אחראית על עיבוד המידע המגיע מחיישני המצלמה לצורך יישום אפליקציות עזר לנהג כולל בלימת חירום אוטומטית (AEB), בקרת שיוט אדפטיבית (ACC), סיוע בשמירה על נתיב (LKA), סיוע בפקקים (TJA), אזהרת התנגשות מקדימה (FCW) ועוד. הדור החמישי של EyeQ של מובילאיי מסוגל לתמוך ברכבים אוטונומיים לחלוטין (רמה 5). יותר מ-27 יצרני רכב משתמשים ב-EyeQ עבור טכנולוגיות הנהיגה שלהם. (FCW).<ref></ref><ref></ref>

נכון לשנת 2021, הטכנולוגיה של מובילאיי של מערכות EyeQ מותקנת בלמעלה מ-100 מיליון כלי רכב בעולם.<ref></ref>

===Road Experience Management (REM)===
טכנולוגיה REM של החברה קוצרת מידע על הדרכים בזמן אמת ובאופן אנונימי מכלי רכב המצוידים במצלמות ומערכות החברה על מנת לבנות מפה המתאימה לצורכי רכב אוטונומי בכיסוי גלובלי.<ref></ref> הנתונים נאספים באופן קומפקטי (כ-10 קילובייט לק"מ) ומכילים רק מידע נחוץ כגון נתיבים, רמזורים, תמרורים וכו'. המידע נאגר בענן שם נוצרת המפה בשם Mobileye RoadBook אשר מפיקה תובנות הן על הדרכים והן על אופי הנהיגה בהן על ידי בינה מלאכותית ובעקרון חכמת ההמונים. בשלב הבא המפה נשלחת מהענן לרכבים בדרכים שם מתבצע מיקום אוטומטי של הרכב ע"ג המפה.<ref></ref> טכנולוגית REM של החברה מהווה רכיב מרכזי כפתרון ניווט לרכבים אוטונומיים אך תורמת גם לשיפור הביצועים של מערכות עזר לנהג ברכבים נתמכים. REM מובילאיי מיפתה יותר מ-7.5 מיליארד קילומטרים של כבישים עד ינואר 2021.<ref></ref>

===Responsibility-Sensitive Safe Model (RSS)===
RSS הוא מודל תוכנה מתמטי שהוצע לראשונה על ידי מובילאיי בשנת 2017 לבטיחות רכבים אוטונומיים.<ref></ref> AV RSS זהו מודל רשמי לקבלת החלטות ברכב אוטונומי אשר מדגים את הכללים שנועדו להבטיח שכלי רכב בנהיגה אוטונומית לא יגרמו לתאונות עם כלי רכב והולכי רגל מסביבם.<ref></ref>
===True Redundancy===
פתרון מערכתי משולב הוא גישה טכנולוגית אותה נוקטת מובילאיי על מנת למזער את הסתברות השגיאה בתהליך החישה (sensing) לנהיגה אוטונומית. יש צורך במערכת המסוגלת לנהיגה אוטונומית מלאה על ידי שימוש במצלמות בלבד (בהיקף 360) ושילובה באופן בלתי תלוי עם מערכת לידאר ומכ"ם המסוגלת גם היא לנהיגה אוטונומית מלאה לבדה. שילוב המערכות נעשה לצורכי יתירות בלבד.<ref></ref><ref></ref>
===Mobileye SuperVision===
Mobileye SuperVision היא מערכת נהיגה מתקדמת ברמת אוטונומיה 2+. המערכת עושה שימוש במצלמות בלבד (11 מצלמות בכיסוי 360) ומאפשרת נהיגה ללא ידיים ויכולת נהיגה עצמית אך דורשת השגחה של המשתמש.<ref></ref><ref></ref><ref></ref> הפרויקט הראשון של המערכת, אשר החל בניסוי דרכים ב-2021, נעשה בשיתוף עם חברת Zeekr של התאגיד Geely ובו מצוידת המערכת בשני EyeQ5 SoC.<ref></ref>
===Mobileye Drive===
מערכת לנהיגה אוטונומית ברמה 4. חבילת החיישנים המלאה כוללת 13 מצלמות, 3 LiDAR ארוכי טווח, 6 LiDAR קצרי טווח, ו-6 מכ"מים.<ref></ref> המערכת הותקנה לראשונה לכלי רכב המשמשים לשירותי נהיגה ללא נהג בשנת 2021 הן עבור שינוע נוסעים והן עבור שינוע מוצרים עם תוכניות לפרויקטי פיילוט בגרמניה ובישראל בסוף שנת 2022.<ref></ref>
===Aftermarket===
מערכות ה-Aftermarket ADAS של החברה מבוססות על אותה טכנולוגיית ראייה ממוחשבת מבוססת מצלמה של דגמי היצור אך מותקנות ברכב לאחר ייצורו כתוסף המותקן על שמשת הרכב. מערכות אלו מציעות התרעה על סטייה מנתיב, התרעת התנגשות קדמית, ניטור נסיעות, בקרת פנסים קדמיים, והתרעת הגבלת המהירות (tsr).<ref></ref> מערכות אלו מותקנות גם בציי רכב לצורך ניטור ובקרה.
===התקנה===
מוצרי מובילאיי מותקנים בדגמי מכוניות חדשות של מגוון יצרני הרכב, כבר בעת ייצורם. על פי תקני הבטיחות האירופאיים, החל ב-1 בינואר 2016 על מנת לקבל דירוג מרבי של חמישה כוכבי בטיחות לרכב חדש, על היצרן להתקין מערכת בטיחות מתקדמת ברכב.

==המחלוקת עם האוניברסיטה העברית על הזכויות בקניין הרוחני==
בשנת 2002 התגלעו חילוקי דעות בין האוניברסיטה העברית ופרופ' שעשוע באשר לקניין הרוחני של מובילאיי. הבוררות בין הצדדים הוטלה על פרופ' אלכסנדר לובוצקי. באפריל 2004 הגיעו הצדדים להסכמה בה שעשוע העביר 1.354% ממניות החברה לבעלות יישום - החברה לפיתוח המחקר של האוניברסיטה העברית בירושלים. בשנים שלאחר הנפקתה של מובילאיי בנאסד"ק, האוניברסיטה העברית מימשה את המניות, תמורת כ-40 מיליון דולר. במרץ 2017, לאחר מכירת מובילאיי לאינטל, התגלעו ויכוחים לגבי ההסכם מהעבר אך בסוף הצדדים הגיעו לעמק השווה.

== הבניין החדש של מובילאיי ==
ב-27 באוגוסט 2019 התקיים טקס הנחת אבן הפינה למרכז הפיתוח העולמי של מובילאיי בהר חוצבים בירושלים. הוא יתפרס על פני 12 דונם, יכלול שטח בנוי של 50 אלף מ"ר מעל הקרקע ועוד 78 אלף מ"ר מתחת לקרקע. הוא יכיל 56 חדרי ישיבות, ו-1400 מ"ר של מעבדות פיתוח. במבנה החדש, שיכלול 8 קומות, צפויים לעבוד כ-2700 עובדים.<ref></ref>

ב-26.03.2024 נחנך הקמפוס החדש, בנוכחות מנכ"ל מובילאיי אמנון שעשוע, נשיא המדינה יצחק הרצוג, וראש עיריית ירושלים משה ליאון.
==קישורים חיצוניים==

* 

* [http://finance.themarker.com/quote/?mador=1&documentId=126.1.MBLY אודות מובילאיי], באתר דהמרקר
* [http://www.calcalist.co.il/home/0,7340,L-4551-39261,00.html כתבות אודות מובילאיי], באתר כלכליסט
* [http://www.globes.co.il/news/mobileye.tag כתבות אודות מובילאיי], באתר גלובס
* דורון אורנשטיין, [https://lbscience.org/2018/06/20/העין-השלישית/ העין השלישית], באתר מדע גדול, בקטנה, 20 ביוני 2018
* 
* 
* 
* 

<div class="mw-content-ltr">
*Amnon Shashua, [https://medium.com/@amnon.shashua/the-challenge-of-supporting-av-at-scale-7c06196cced2 The Challenge of Supporting AV at Scale], Medium, May 26, 2020
</div>

==הערות שוליים==

קטגוריה:המחשוב בישראל
קטגוריה:תעשיית אלקטרואופטיקה בישראל
קטגוריה:תעשיית רכב בישראל
קטגוריה:חברות שנסחרו בבורסה לניירות ערך בניו יורק
קטגוריה:חברות הנסחרות בנאסד"ק
קטגוריה:ירושלים: חברות
קטגוריה:חברות ישראליות שעשו אקזיט
קטגוריה:חברות טכנולוגיה
קטגוריה:ישראל: המצאות
קטגוריה:אינטל ישראל
קטגוריה:חברות חד קרן ישראליות
קטגוריה:ישראל: חברות שהוקמו ב-1999